દીદી પોતાના પથદર્શક અને પ્રેરણામૂર્તિ સમાન પિતાના અવસાન વખતે પણ સંયમ પૂર્વક અને અત્યંત ધીરજથી, પરિવારના અન્ય સભ્યોને સંભાળવામાં વ્યસ્ત રહેતા. એ જોઈને, અનેકને એમની આંતરિક શક્તિ માટે માન થયું હતું. પિતાજીના અવસાનના સાત દિવસોમાં તેમણે પૂર્વવત્ત શિશુમંદિર આવવાનું શરૂ કર્યું. બધા એ આગ્રહ કર્યો તો કહે, “બાળકોને અન્યાય કરું તો મેં પિતાજીને અન્યાય કર્યો ગણાશે. વળી, હવે તો વાર્ષિક પરીક્ષા આવે છે તેથી વધારે ધ્યાન આપવાની જરૂર છે.